UP के 8 लोगों की मौत, 13 घायल, खुरालगढ़ साहिब में माथा टेकने जा रहे थे
Punjab Hoshiarpur Truck Road Accident Update पंजाब में होशियारपुर के उपमंडल गढ़शंकर में गुरुवार को फिर एक बड़ा हादसा हो गया। श्री गुरु रविदास जी की तपोस्थली खुरालगढ़ साहिब में बैसाखी के अवसर पर माथा
पंजाब में होशियारपुर के उपमंडल गढ़शंकर में गुरुवार को फिर एक बड़ा हादसा हो गया। श्री गुरु रविदास जी की तपोस्थली खुरालगढ़ साहिब में बैसाखी के अवसर पर माथा टेकने जा रही संगत को बेकाबू ट्रक ने रौंद दिया। हादसे में 8 लोगों की मौत हो गई। इनमें से 4 की मौत मौके पर तो 4 गायलों की मौत सिविल अस्पताल गढ़शंकर में हुई है।
हादसे में मरने वालों की पहचान राहुल पुत्र माह पाल (25), सुदेश पाल पुत्र रामफल (48), रामो पुत्री शीश पाल (15), गीता देवी पत्नी पुष्पिंदर कुमार (40), उन्नति पुत्री पुष्पिंदर कुमार (16), शमो देवी व संतोष देवी आदि के रूप में हुई है। सभी मृतक उत्तर प्रदेश के मुजफ्फरनगर रहने वाले थे। ये सभी हाल में जगदलपुर भादसों (छत्तीसगढ़) रह रहे थे। इस हादसे में एक परिवार के 5 लोग बताए जा रहे हैं।
5 घायल चंडीगढ़ पीजीआई रेफर
घटना में करीब 13 यात्री घायल हुए हैं। सभी घायलों को लोगों की मदद से सिविल अस्पताल गढ़शंकर पहुंचाया गया है। जहां पर 5 की हालत गंभीर होने पर उन्हें पीजीआई चंडीगढ़ रेफर कर दिया गया है। जानकारी के मुताबिक संगत देर रात पैदल ही खुरालगढ़ जा रही थी। इस बीच खुरालगढ़ की तरफ ही जा रहा एक ट्रक अचानक अनियंत्रित हो गया और उसने श्रद्धालुओं को कुचल डाला।
उत्तर प्रदेश के हैं हादसे का शिकार हुए श्रद्धालु
श्री गुरु रविदास जी की तपोस्थली के मुख्य सेवादार ने बताया कि मृतक श्रद्धालु उत्तर प्रदेश के सहारनपुर के रहने वाले हैं। यह सारे पैदल चल रहे थे और एक ट्रक के नीचे आने से इनकी मौत हो गई। श्रद्धालु बैसाखी के अवसर गुरु रविदास जी के तपोस्थली खुरालगढ़ साहिब में माथा टेकने आ रहे थे।
ये खबर भी पढ़ें:- 
होशियारपुर में खाई में पलटी ट्रैक्टर-ट्रॉली:3 की मौत; 11 घायल, बैसाखी पर लुधियाना से माथा टेकने खुरालगढ़ जा रहे थे श्रद्धालु 
पंजाब के होशियारपुर में एक दर्दनाक हादसे में 3 लोगों की मौत हो गई। खुरालगढ़ गढ़शंकर रोड पर गांव गढ़ी मानसोवाल के पास बैसाखी के अवसर पर माथा टेकने जा रहे लुधियाना के श्रद्धालुओं की ट्रैक्टर ट्रॉली एक खाई में लुढ़क गई। जिसकी वजह से ट्रॉली में सवार 3 श्रद्धालुओं की मौके पर ही मौत हो गई (पूरी खबर पढ़ें)